section_heading: Godišnja proizvodnja vjetroelektrana u 2017. godini
paragraph_text: U 2017.godini je u redovnom pogonu bilo 19 vjetroleketrana te je ukupno instalirana snaga bila 527,25 MW, a odobrena snaga priključena u iznosu od 528,25 MW. U probnom pogonu/proizvodnji bila je još 1 vjetroelektrana s ukupno instaliranom snagom od 48,75 MW i odobrenom snagom priključenja 48 MW. Najveći broj vjetroleketrana (13) bio je priključen na 110 kV i 220kV prijenosnu mrežu, dok su ostale bile priključene na srednjenaponsku distribucijsku mrežu (35,30 i 10 kV). Ukupna proizvodnja svih vjetroelektrana u Hrvatskoj te godine bila je 1203,81 GWh. Pri tom je najveća ostvarena satna proizvodnja iznosila 490,38 MWh i ostvarena je 6.10.2017 godine u 18 h, a najmanja 0 MWh ostvarena 1.1.2017 godine u 18 h. Tijekom 1325 sati ostvarena je satna proizvodnja veća od 300 MWh te je prosječna satna proizvodnja svih vjetroelektrana iznosila 137,42 MWh u svih 12 mjeseci. Dnevna proizvodnja se kretala u rasponu od 0,02 GWh do 10,68 GWh s prosječnom dnevnom proizvodnjom od 3,29 GWh. Mjesečna proizvodnja tokom svih 12 mjeseci kretala se u rasponu od 61,15 GWh do 167,13 GWh s prosječnom mjesečnom proizvodnjom od 100,32 GWh.